Diari Oficial de la Generalitat Valenciana


Sumari del DOGV 4106, del 15-10-2001 (2001/9886)

ACORD de 5 d'octubre de 2001, del Govern Valencià, pel qual es declara d'interés comunitari l'instal·lació d'una indústria vinícola en el polígon 32, parcel·la 3 i altres, al terme municipal de Calles.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9886


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 d'octubre de 2001, del Govern Valencià, pel qual es declara d'interés comunitari l'instal·lació d'una indústria vinícola en el polígon 32, parcel·la 3 i altres, al terme municipal de Calles. [2001/9886]
  
El Govern Valencià, en la reunió del dia 5 d'octubre de 2001, adoptà l'acord següent:
  
Vist l'expedient promogut per l'entitat Bodegas Vegamar, SL, relatiu a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, del Sòl No Urbanitzable, per a la instal·lació d'una indústria vinícola en el polígon 32, parcel·la 3 i altres, en sòl no urbanitzable del terme municipal de Calles i de conformitat amb els següents,
  
Antecedents de fet
  
Primer
  
En el Registre de la Comissió Territorial d'Urbanisme de Valencia ha tingut entrada, el 18 de maig de 2000, la sol·licitud i la documentació per a la declaració d'interés comunitari pel procediment extraordinari de l'article 20 de la Llei 4/1992, de 5 de juny, del Sòl No Urbanitzable d'una actuació en sòl no urbanitzable, consistent en la instal·lació d'una indústria vinícola en els terrenys referits que, d'acord amb les Normes Subsidiàries de Planejament de Calles, estan classificats com a sòl no urbanitzable.
  
Segon
  
Examinada la documentació presentada, el 5 de juny de 2000 va ser requerit el sol·licitant perquè la completara en els termes indicats en l'article 20 de la Llei de Sòl No Urbanitzable i es va donar audiència a l'Ajuntament de Calles i als municipis de Villar del Arzobispo, Chelva, Domeño, i Losa del Obispo.
  
El 3 de juliol de 2000 es va rebre la nova documentació sol·licitada, i es va procedir a la continuació de l'expedient.
  
Tercer
  
El 5 de juny de 2000 es van sol·licitar informes al Servei d'Explotació de la Diputació Provincial de Valencia, a l'Oficina del Pla de Carreteres de la Conselleria d'Obres Públiques, Urbanisme i Transports, a la Demarcació de Carreteres del Ministeri de Foment i a la Confederació Hidrogràfica del Xúquer.
  
El 8 de juny de 2000 es va donar adequada intervenció a la Direcció General de Transports, a la Conselleria d'Economia i Hisenda, a l'Oficina del Pla de Carreteres de la Conselleria d'Obres Públiques, Urbanisme i Transports, al Servei Territorial d'Indústria, a la Direcció Territorial d'Agricultura i a la Direcció Territorial de Medi Ambient.
  
De tots aquests s'han rebut els informes següents:
  
- Diputació Provincial, el 19 de juliol de 2000, indica que l'actuació no afecta cap viari ni zones d'influència de titularitat d'aqueixa Administració.
  
- Oficina del Pla de Carreteres COPUT, el 22 de juny de 2000, en el qual s'indica el següent: les instal·lacions que es pretenen afronten amb la VC-3980, el titular de la qual correspon a l'Ajuntament de Calles, i respecte d'això s'ha de sol·licitar a aquest un informe previ. No obstant això, i a manera d'observació, és convenient que l'ens municipal comprove les distàncies de visibilitat d'encreuament existents en la connexió del camí de la Garcesa amb la V-3980, així com les característiques de la connexió, i actuar en conseqüència.
  
- Demarcació de Carreteres del Ministeri de Foment, el 26 de juny de 2000, en el qual s'indica la no emissió d'informe per no afectar de manera directa la Xarxa d'Interés General de l'Estat (RIGE).
  
- Confederació Hidrogràfica del Ministeri de Medi Ambient, el 20 de març de 2001 segons el qual, aquesta actuació, en tot allò que afecte al domini públic hidràulic i/o dins de la zona de policia, haurà d'ajustar-se en totes les seues fases al que disposa la normativa específica vigent i en particular a la Llei d'Aigües 29/85, de 2 d'agost, els seus Reglaments, modificació i la resta de disposicions que la desenvolupen.
  
- Ajuntament de Calles, el 18 de maig de 2000, de caràcter favorable, informa sobre el compliment per l'activitat projectada dels requisits de l'article 20.1 de la Llei de Sòl No Urbanitzable. S'afirma la necessitat d'emplaçament aïllat de la construcció i l'activitat per les característiques morfològiques especials, així com per la importància vital per al municipi de Calles de la implantació de l'activitat projectada. Per això la consideren convenient, oportuna i d'interés social per a Calles.
  
- Ajuntament de Calles, el 5 de febrer de 2001, en el qual es remet una proposta de Conveni formulada per Bodegas Vegamar, SL, relatiu a la substitució de les cessions obligatòries per l'execució de determinades infraestructures públiques addicionals, i un certificat de l'acord adoptat pel ple de l'Ajuntament pel qual s'aprova la proposta de Conveni formulada per Bodegas Vegamar, SL, i es faculta l'alcalde per a la firma.
  
- Ajuntament de Calles, el 23 de març de 2001 en el qual es remet el Conveni urbanístic subscrit entre l'alcalde de Calles i Bodegas Vegamar, SL, que té per contingut la substitució de les cessions obligatòries per l'execució de determinades infraestructures públiques addicionals indicades en el mateix Conveni.
  
Quart
  
El 25 de setembre de 2000, el conseller d'Obres Públiques, Urbanisme i Transports va resoldre admetre a tràmit l'expedient de referència, i ordena el sotmetiment de l'expedient al tràmit d'informació pública pel termini de 20 dies simultàniament amb la convocatòria, per a la presentació d'iniciatives alternatives a la desencadenant del procediment.
  
Sobre això, es van publicar sengles anuncis en el Diari Oficial de la Generalitat Valenciana, de 29 de novembre de 2000, i en el diari Las Provincias, de 10 de novembre de 2000, i no es van presentar al·legacions ni cap alternativa a l'expedient en qüestió, segons s'acredita en la diligència emesa per la cap del Negociat del Registre dels Serveis Territorials d'Urbanisme el 9 de febrer de 2001.
  
Cinqué
  
La documentació presentada consta d'antecedents, memòria informativa i justificativa, proposta de l'ordenació que inclou plans d'informació i d'ordenació, avaluació economico-financera i programació de l'actuació, compromisos que s'han de contraure entre la promotora i l'administració, documents adjunts i estudi d'impacte ambiental de la proposta.
  
Com un dels documents adjunts s'acompanya la fotocòpia de contracte privat de compravenda de determinades parcel·les incloses en l'àmbit de l'actuació, així com la fotocòpia del contracte d'arrendament subscrit amb l'Ajuntament de Calles, pel qual aquest arrenda a Bodegas Vegamar, SL, la parcel·la núm. 24, també inclosa en el dit àmbit.
  
Sisé
  
El 9 de maig de 2001 es va emetre per la Direcció General de Planificació i Gestió del Medi, de la Conselleria de Medi Ambient, la Declaració favorable d'Impacte Ambiental en els termes següents: estimar acceptable, només als efectes ambientals, el projecte d'instal·lació industrial vinícola situada en parcel·les del polígon 32 del terme municipal de Calles, projecte promogut per Bodegas Vegamar, SL, sempre que es complisquen els següents condicionants, a més de les mesures correctores i de vigilància ambiental de l'Estudi d'Impacte que no entren en contradicció amb aquests:
  
1. En el projecte de construcció estaran previstes les partides pressupostàries necessàries per a arreplegar les mesures correctores de l'impacte ambiental previstes en el projecte i en l'estudi d'impacte ambiental així com les que es deriven del compliment dels condicionants que a continuació s'estableixen.
  
2. Prèviament al funcionament de l'activitat haurà de remetre a aquesta Direcció General un informe, que se sotmetrà al vistiplau d'aquesta, en el qual es justifique:
  
2.1. La gestió de les aigües residuals generades, i projectar un tractament complet d'aquestes d'acord amb els volums generats en el qual es preveja almenys una sedimentació primària i un procés biològic, i indicar la qualitat estimada de l'aigua depurada resultant i el destí final, i incloure les autoritzacions preceptives corresponents. En el cas que l'abocament final siga a la xarxa municipal, s'haurà de justificar mitjançant certificat per l'entitat gestora de la depuradora municipal la suficiència de les instal·lacions per a tractar l'increment de cabal i càrrega contaminant previsible per la connexió del dit abocament.
  
Si el destí és el reg de vinyes, s'haurà de tindre en compte el que indica la part expositiva d'aquesta resolució, així com l'obtenció de l'autorització preceptiva per la Confederació Hidrogràfica del Xúquer.
  
2.2. El destí i gestió dels diferents residus sòlids i pastosos generats per l'activitat com són: rapes, brises, pòsits o mares clarificants (els fangs bentònics utilitzats en la clarificació del vi), les terres filtrants i el precipitat procedent de l'estabilització dels vins, les restes de vi, el vidre, cartó i plàstics, els fangs produïts en el procés de depuració, etc.
  
3. S'haurà d'efectuar la restauració dels talussos formats en el moviment de terres realitzat, preferentment amb vegetació autòctona (romer, timó, etc.), aplicar prèviament una hidrosembra si és necessari, i garantir el manteniment d'aquesta amb regs periòdics.
  
4. Es remetrà amb periodicitat semestral un informe a aquesta Direcció General amb els resultats obtinguts del Programa de Vigilància Ambiental que inclourà la gestió de les aigües residuals i els residus generats, així com de les mesures de revegetació de talussos i la resta de mesures correctores aplicades.
  
5. Una vegada executades i acabades les obres, es procedirà a la retirada de totes aquelles runes, materials sobrants i la resta d'elements o restes d'obra que hagen sigut depositats, abocats o abandonats en les zones d'obra i en els seus voltants, i procedir a l'adequació i la neteja de qualsevol àrea de terreny afectada per aquestes.
  
6. Si durant l'execució de les obres es trobaren restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, i adoptar les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
7. Altres condicionants de caràcter ambiental que s'establisquen en les autoritzacions sectorials que resulten d'aplicació.
  
Seté
  
La Comissió Informativa de la Comissió Territorial d'Urbanisme de València, en sessió celebrada el 25 de maig de 2001, va acordar informar favorablement aquesta sol·licitud de declaració d'interés comunitari.
  
Vuité
  
El 25 de juny de 2001, l'entitat redactora del projecte presenta escrit i aporta la següent documentació:
  
- Còpies simples de les escriptures de propietat de totes les parcel·les objecte de l'actuació integral.
  
- Certificat de les parcel·les de l'actuació integral i superfície d'aquestes.
  
- Certificat sobre que a la parcel·la llogada a l'Ajuntament no li afecten les obres de l'actuació integral.
  
Nové
  
El conseller d'Obres Públiques, Urbanisme i Transports, el 18 de juliol de 2001, va informar favorablement aquesta declaració d'interés comunitari.
  
Fonaments de dret
  
Primer
  
Constitueix l'objecte d'aquest expedient l'ordenació i la definició de l'ús i aprofitament urbanístic del projecte per a la instal·lació d'una indústria vinícola al terme municipal de Calles.
  
La superfície de terrenys que necessita l'actuació és de 47.355 m², i resulten afectades les parcel·les, totes del polígon 32 del terme municipal de Calles, següents:
  
- Parcel·la 3 4.830 m²
  
- Parcel·la 7 5.040 m²
  
- Parcel·la 11 2.310 m²
  
- Parcel·la 12 2.205 m²
  
- Parcel·la 13 105 m²
  
- Parcel·la 14 2.100 m²
  
- Parcel·la 15 8.820 m²
  
- Parcel·la 16 1.050 m²
  
- Parcel·la 17 2.415 m²
  
- Parcel·la 18 1.365 m²
  
- Parcel·la 19 2.730 m²
  
- Parcel·la 20 3.150 m²
  
- Parcel·la 23 420 m²
  
- Parcel·la 24(part) 3.600 m²
  
- Parcel·la 24(part) 7.215 m²
  
Total actuació: 47.355 m²
  
Es justifica la propietat de la totalitat dels terrenys objecte de l'actuació excepte pel que fa a una part de la parcel·la 24, (7.215 m²), arrendada a l'Ajuntament de Calles, sobre la qual se certifica que es troba en la part oest de l'actuació integral, i forma part dels 27.781,11 m² de la zona de cultiu i no resulta afectada pels 8.310 m² d'edificació.
  
L'edificació projectada té un total de 8.310 m², distribuïts de la manera següent: 2.600 m² destinats a l'elaboració i l'embotellat, 310 m² destinats a edifici d'oficines, sala de tasts i saló d'actes, 310 m² ocupats per laboratori, menjador, serveis i un habitatge lligat a la indústria, 4.800 m² que albergaran caves de criança, bótes i botelles, i un magatzem de maquinària agrícola de 600 m².
  
Respecte al calendari per a la realització de les edificacions, els 4.100 m² es realitzaran en un espai de temps entre tres i sis mesos, i els 4.210 m², per a ampliacions s'executaran com a màxim en 24 mesos després d'acabada l'edificació corresponent als 4.100 m².
  
L'ús previst per a tota l'actuació és el següent:
  
- Edificació: 8.310,00 m².
  
- Viari i aparcament: 16.320,85 m².
  
- Zona de cultiu: 21.781,11 m².
  
- Viari cessió: 943,04 m².
  
Els terrenys on s'ubicarà l'activitat en l'actualitat estan classificats com a sòl no urbanitzable, després de l'homologació de les Normes Subsidiàries de Calles, que va ser objecte d'aprovació definitiva per la Comissió Territorial d'Urbanisme el 21 de desembre de 2000.
  
L'actuació l'interés comunitari del qual se sol·licita, ateses les seues característiques, superfície necessària per al desenvolupament de l'actuació superior a 4 hectàrees i tindre més de 8.000 m² de construcció, constitueix una actuació integral en si mateixa considerada que fa impossible la ubicació en sòls urbans, urbanitzable o aptes per a la urbanització previstos pels planejaments vigents dels municipis de la zona. De manera que l'ordenació i l'aprofitament urbanístic ha de resoldre's en els termes previstos en l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable, per tractar-se d'una actuació consistent en la instal·lació d'una indústria agroalimentària destinada concretament a l'elaboració, producció i venda de productes derivats del raïm, en especial l'elaboració, l'embotellat i l'envelliment de vins i un edifici destinat a oficines, sala de tasts, saló d'actes, laboratori, menjador, serveis i habitatge, que requereix una superfície ocupada superior als quaranta mil metres quadrats, i disposar de més de 8.000 m² de construcció, per la qual cosa només pot autoritzar-se la implantació en el sòl no urbanitzable com una actuació integral a través del procediment extraordinari de declaració d'interés comunitari.
  
Segon
  
Respecte al procediment, s'han observat en aquest cas les prescripcions legals que exigeix l'esmentada Llei del Sòl No Urbanitzable. La documentació de l'expedient està completa en els termes requerits en l'article 20.2, segon paràgraf, de la referida Llei 4/1992 i la vigent legislació d'impacte ambiental.
  
Tercer
  
L'actuació integral projectada, per les pròpies dimensions constitueix un element influent en l'estructura territorial. Es proposa un emplaçament situat al costat del camí de la Garcesa pel qual s'accedirà a l'actuació i respecte al qual es proposa l'ampliació i millora.
  
Aquest camí enllaça amb la carretera CV-35 a través de la CV-613 que discorre pel nucli de la població de Calles.
  
L'activitat es planteja com una actuació integral que resol en si mateixa l'acoblament territorial, de forma que garanteix la solució dels serveis sense que, d'una altra banda, s'ocasionen sobrecàrregues en el funcionament normal de les xarxes de serveis generals.
  
En aquest sentit, el proveïment d'aigua s'efectuarà a partir de la xarxa municipal d'aigua existent i el sanejament mitjançant connexió a la xarxa municipal de clavegueram. El proveïment d'energia elèctrica es derivarà d'un punt de subministrament en LAMT existent, i el de telefonia s'escometrà de la xarxa aèria existent al costat de la parcel·la.
  
Quart
  
Pel que fa al règim de deures i cessions, de conformitat amb l'article 20 de la Llei 4/1992, la promotora ha assumit les càrregues i obligacions pròpies d'un adjudicatari d'un programa d'actuació urbanística. En aquest cas es planteja acollir-se a les possibilitats de substitució que permet la pròpia Llei de Sòl No Urbanitzable en els termes que a continuació es refereixen:
  
S'ha fixat substituir el conjunt de cessions pel pagament del cost d'execució d'infraestructures públiques addicionals. Aquestes cessions han sigut calculades de la manera següent:
  
- condicionament de camins públics: 4.880.000 pessetes.
  
- millores en carretera d'accés (mobiliari urbà): 500.000 pessetes.
  
- millores en carretera d'accés (xarxa d'enllumenat públic): 2.760.000 pessetes.
  
- ampliació de clavegueram municipal: 4. 640.000 pessetes.
  
- millora de visibilitat en carretera CV-3980: 1.500.000 pessetes.
  
- condicionament en terrenys municipals: 400.000 pessetes.
  
Total conveni: 25.112.208 pessetes.
  
D'una altra banda, el 10% de l'aprofitament urbanístic, per la suma de 1.160.586 pessetes.La dita quantitat és el resultat d'aplicar a la superfície de 831 m² de sostre el preu de 1.396,61 pessetes per metre quadrat.
  
Cinqué
  
A l'hora de definir l'adequació de l'actuació a l'ordenació territorial i urbanística cal tindre en compte que l'actuació consisteix en la instal·lació d'una indústria agroalimentària destinada concretament a l'elaboració, producció i venda de productes derivats del raïm, en especial l'elaboració, l'embotellat i l'envelliment de vins i l'edifici destinat a oficines, sala de tasts, saló d'actes, laboratori, menjador, serveis i habitatge, així com l'informe municipal favorable de què disposa l'actuació en el qual s'indica que l'emplaçament de la instal·lació proposada compleix amb l'ordenament urbanístic vigent, i es considera de vital importància, convenient, oportuna i d'interés social per a Calles, així com el que indica la Declaració favorable d'Impacte Ambiental emesa per la Direcció General de Planificació i Gestió del Medi de la Conselleria de Medi Ambient.
  
Sisé
  
El Govern Valencià és competent per a l'aprovació de l'ordenació i definició de l'aprofitament urbanístic d'aquesta actuació integral, en virtut del que preceptua l'apartat segon de l'article 20 de la Llei 4/1992, de 5 de juny, de la Generalitat Valenciana, sobre Sòl No Urbanitzable.
  
De conformitat amb el que estableixen els preceptes legals esmentats i concordants de general i pertinent aplicació, i a proposta del conseller d'Obres Públiques, Urbanisme i Transports, el Govern Valencià
  
ACORDA
  
Primer
  
L'aprovació definitiva de l'ordenació urbanística relativa a l'atribució d'ús i aprofitament sol·licitat per la mercantil Bodegues Vegamar, SL, d'una actuació integral consistent en la construcció d'una indústria vinícola en polígon 32, parcel·les 3, 7, 11, 12, 13, 14, 15, 16, 17, 18, 19, 20, 23 i 24 al terme municipal de Calles, que afecta una superfície de 47.355 m², com a declaració d'interés comunitari, que s'ha de desenvolupar en els termes de l'article 20 de la Llei 4/1992, de 5 de juny, sobre Sòl No Urbanitzable.
  
La dita ordenació i declaració d'interés comunitari, així com l'adjudicació a què es fa referència en l'apartat II següent, se subjectaran a les condicions especials establides en aquest.
  
Segon
  
Adjudicar la dita actuació integral en favor de l'entitat Bodegas Vegamar, SL, a la qual se li atorga la legitimació necessària, als efectes de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació de la referida instal·lació.
  
Tercer
  
Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats, en favor de l'Ajuntament, per a sufragar actuacions urbanístiques públiques, i haurà de satisfer a l'Ajuntament de Calles les compensacions econòmiques substitutives dels deures de cessió de terrenys, que es fixen en 46.520.410 pessetes, (88.228,58 euros), per l'execució d'infraestructures addicionals i 1.160.586 pessetes, (6.975,26 euros), consistent en el 10% de l'aprofitament lucratiu de l'àmbit de l'actuació. Aquesta última quantitat s'abonarà per la promotora a l'Ajuntament de Calles en el termini de dos mesos comptadors des de la notificació de l'aprovació definitiva de l'actuació sol·licitada. L'incompliment o no satisfacció de dites obligacions determinarà la caducitat d'aquesta adjudicació i, si és procedent, de la mateixa declaració d'interés comunitari que té per objecte.
  
Quart
  
El promotor haurà de garantir, davant de l'Ajuntament de Calles, la correcta i puntual execució de la implantació en què consisteix aquesta actuació integral per import, d'almenys, un 7% del cost total dels serveis i obres d'urbanització previstos. La dita garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
Cinqué
  
Tot canvi que es produïsca en la titularitat de la promoció de l'actuació integral necessitarà de l'autorització prèvia del Govern Valencià.
  
Sisé
  
L'acord d'adjudicació expressat en el precedent apartat segon, sense perjuí del que disposa l'apartat tercer, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtindre, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys, prorrogables per Resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas el conseller d'Obres Públiques, Urbanisme i Transports, a qui aquest acord confereix les facultats necessàries amb aquest fi, previ expedient instruït amb l'audiència de l'interessat i de l'Ajuntament de Calles. La dita declaració, de produir-se, determinaria la suspensió temporal de la declaració d'interés comunitari d'aquesta actuació integral, fins que el Govern Valencià resolga una nova adjudicació d'aquesta o la suspensió definitiva.
  
A més de l'esmentada llicència municipal d'obres, l'adjudicatari haurà d'obtindre els permisos, llicències i autoritzacions que siguen necessàries per al lícit exercici de l'activitat.
  
Seté
  
El desenvolupament de l'actuació integral s'ajustarà al projecte presentat pel promotor adjudicatari, amb la documentació complementària aportada durant la tramitació de l'expedient, i respectarà les condicions fixades per les distintes administracions que han participat en el procediment i, en especial, en la Declaració d'Impacte Ambiental de 9 de maig de 2001, els condicionants de la qual són els següents:
  
1. En el projecte de construcció es preveuran les partides pressupostàries necessàries per a arreplegar les mesures correctores de l'impacte ambiental previstes en el projecte i en l'estudi d'impacte ambiental així com les que es deriven del compliment dels condicionants que a continuació s'estableixen.
  
2. Prèviament al funcionament de l'activitat haurà de remetre a la Direcció General de Planificació i Gestió del Medi, de la Conselleria de Medi Ambiente, un informe, que se sotmetrà al vistiplau d'aquesta, en el qual es justifique:
  
2.1. La gestió de les aigües residuals generades, i projectar un tractament complet d'aquestes d'acord als volums generats en el qual es preveja almenys una sedimentació primària i un procés biològic, indicar la qualitat estimada de l'aigua depurada resultant i el destí final, i incloure les autoritzacions preceptives corresponents. En el cas que l'abocament final siga a la xàrcia municipal, s'haurà de justificar mitjançant certificat per l'entitat gestora de la depuradora municipal a la suficiència de les instal·lacions per a tractar l'increment de cabal i càrrega contaminant previsible per la connexió del dit abocament.
  
Si el destí és el reg de vinyes, s'haurà de tindre en compte el que indica la part expositiva d'aquesta resolució, així com l'obtenció de l'autorització preceptiva per la Confederació Hidrogràfica del Xúquer.
  
2.2. El destí i gestió dels diferents residus sòlids i pastosos generats per l'activitat com són: rapes, brises, pòsits o mares clarificants (els fangs bentònics utilitzats en l'aclariment del vi), les terres filtrants i el precipitat procedent de l'estabilització dels vins, les restes de vi, el vidre, cartó i plàstics, els fangs produïts en el procés de depuració, etc.
  
3. S'haurà d'efectuar la restauració dels talussos formats en el moviment de terres realitzat, preferentment amb vegetació autòctona (romer, timó, etc.), aplicant prèviament una hidrosembra si és necessari, garantint el manteniment d'aquesta amb regs periòdics.
  
4. Es remetrà amb periodicitat semestral un informe a l'esmentada Direcció General amb els resultats obtinguts del Programa de Vigilància Ambiental que inclourà la gestió de les aigües residuals i els residus generats, així com de les mesures de revegetació de talussos i la resta de mesures correctores aplicades.
  
5. Una vegada executades i acabades les obres, es procedirà a la retirada de totes aquelles runes, materials sobrants i la resta d'elements o restes d'obra que hagen sigut depositats, abocaments o abandonats en les zones d'obra i en els seus voltants, i es procedirà a l'adequació i neteja de qualsevol àrea de terreny afectada per aquestes.
  
6. Si durant l'execució de les obres es trobaren restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, i adoptar les mesures pertinents a l'efecte de la seua protecció i conservació, de conformitat amb el que preveu els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
7. Altres condicionants de caràcter ambiental que s'establisquen en les autoritzacions sectorials que resulten d'aplicació."
  
Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació de la dita instal·lació.
  
Contra aquest acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé el recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.
  
Valencia, 5 d'octubre de 2001
  
El conseller secretari del Govern Valencià,